Marokon jääkiekkomaajoukkue

Marokon jääkiekkomaajoukkue on Marokon edustusjoukkue kansainvälisissä jääkiekko-otteluissa. Maa liittyi Kansainvälisen jääkiekkoliiton IIHF:n jäseneksi vuonna 2010. Marokon kotihalli on Rabatissa. Sen kaukalon mitat ovat 20 × 40 metriä, joten otteluita on pelattu 3 vs. 3 -järjestelmällä. Vuoden 2008 Jääkiekon Arab Cupissa joukkue sijoittui kolmanneksi.

Vuonna 2017 Marokko voitti ensimmäistä kertaa kansainvälisen turnauksen. Kyseessä oli IIHF:n hallinnoima Development Cup, johon ottivat osaa myös Andorra, Irlanti ja Portugali. Turnauksessa pelasivat joukkueet, jotka eivät vielä kyenneet ottamaan osaa maailmanmestaruuskilpailujen aladivisioonien karsintoihin. Suurin osa Marokon joukkueen pelaajista oli saanut kiekko-oppinsa Euroopassa ja Quebecissä. Suurin osa heistä myös pelasi Euroopassa ja Quebecissä. Joukkueen kapteeni Youssef Kabbaj oli kotoisin Quebecistä ja on pelannut QMJHL-sarjassa. 

Vuonna 2022 maassa oli 129 rekisteröitynyttä miesjääkiekkoilijaa ja kaksi jäähallia.

Joukkue

Katso myös 

Jääkiekon Arab Cup

Lähteet

Aiheesta muualla 
http://www.atlasmedias.com/Atlas/journal76page25.pdf  

Jääkiekkomaajoukkueet
Marokon urheilu